Jacques & Antoinette Du Plessis – Love is
1. Hoe het ons ontmoet?
In 2013 het ons saam Finansiële Rekeningkunde Honneurs gedoen op Pukke. Ons het ons het die tradisionele honneurs braai gehad vroeg in die jaar. 'n Gemeenskaplike vriendin het ons aan mekaar voorgestel en Jacques was onder die indruk dat ek in 'n verhouding was. Na paar klasse wat ons mekaar dopgehou het en 'n kuiertjie hier en daar, het ons uiteindelik op 28 Mei 2013 begin uitgaan
2. Hoe het hy my gevra?
Baie romanties. Ons was by Jacques se ouers in Oos-Londen. Ek het van niks geweet nie. Bolla en sonbril op die kop (ek lyk op my slegste) is ons so laat middag na Prana Lodge om Cocktails te gaan drink. Om 'n lang storie kort te maak. Ons het daar aangekom met n baie vriendelike verwelkoming. Op die strand toe ek omdraai staan my droomman op sy knieë met die groot vraag. Dit was by verre die opwindenste dag van my lewe. Ek het gelag en gehuil deurmekaar. Ons was toe op die hande gedra…van cocktails op die patio, toe massages en Jacuzzi… Dit het 'n hoogtepunt geeindig met 'n heerlike 5 gang maatyd.
3. Wat was julle trou kleure/tema?
Ek wou 'n romantiese tydlose en klassieke atmosfeer kies met ons troue. Ek het proteas en Blush pienk rose gekies om die prentjie mooi af te rond
Kleure het wat ons gebruik het was blush pienk, beidge en navy.
4. Beskryf julle troudag
Dit was ons perfekte dag. 'n Ware sprokiesdag vol liefde. Ons droom het 'n werklikheid geword. Daar is geen woorde om te beskryf wat die gevoel is wat jy ervaar op jou troudag nie. Soveel emosies spoel deur jou -dis eintlik oorweldigend. Alles was soos ons dit graag wou gehad het. Die dag was gevul met seen en liefde. Wat dit nog meer spesiaal gemaak is om dit te deel met almal vir wie jy lief is. My gunsteling oomblik van die dag was toe ek in die kerk instap aan my pa se arm en my toekomstige MAN staan voor in die kerk en ek weet hy wag SPESIAAL NET VIR MY!
Ons het die dag toe ons by Green Leaves instap geweet dis waar ons wil trou. Die venue is stylvol en pragtig en met die natuurskoonheid het die plek my en Jacques se harte gesteel. Die personeel was so professioneel en behulpsaam en ek sal dit vir enige verloofdes aanbeveel.
Elke meisie droom al van kleins af van jou rok. Ek het by Bridal Wardrobe daardie droom trourok verseker gekry. Dit weerspieël my persoonlikheid so mooi ek was van die eerste oomblik toe ek my rok aanpas verlief op hom.
'n Jaar se beplanning voel asof dit in 'n oogwink verby is.Dit was werklik 'n onvergeetlike dag,wat ons vir altyd in ons harte sal koester. Gelukkig weet ons ons troudag is verby maar ons lewensreis saam het pas begin.